इंडियन आर्मी हैदराबाद ने 21 रन से श्री दादाजी टी-20 स्पर्धा जीती
क्रिकेट देश के लिए रहा उपलब्धियों भरा खेल- सोनू
पीएम से सम्मानित होने के बाद खंडवा पहुंचे सोनू रहे समापन स्पर्धा के मुख्य अतिथि
ब्लाइंड विश्व कप क्रिकेट में पाकिस्तान को मात देने वाली भारतीय टीम का हिस्सा रहे शहर के खिलाड़ी सोनू गोलकर दादाजी टी-20 स्पर्धा के समापन समारोह के मुख्य अतिथि थे। मंगलवार को प्रधानमंत्री नरेंद्र मोदी से टीम के साथ सम्मानित होने के बाद खंडवा पहुंचे सोनू ने कहा जिमखाना मैदान पर मैं भी खेल चुका हूं। क्रिकेट आज मैदान से गली-चौराहों तक खेला जा रहा है। यह खेल भारत के लिए उपलब्धियों भरा रहा है। टीम से दो घंटे मुलाकात करने के बाद प्रधानमंत्री ने दो लाख रुपए प्रदान कराए। खेल मंत्रालय ने 5 लाख रुपए देने का आश्वासन दिया। समापन कार्यक्रम को संबोधित करते हुए परमजीतसिंह नारंग ने कहा यह शहर के लिए गौरव की बात है कि इस जिमखाना मैदान पर खेलकर कई खिलाड़ी राष्ट्रीय-अंतरराष्ट्रीय स्तर पर पहचान बना चुके हैं।
प्रधानमंत्री मोदी के साथ ब्लाइंड टीम के खिलाड़ी।
मैच के दौरान शॉट लगाता बल्लेबाज।
जिमखाना मैदान पर खेली जा रही लेदर बॉल क्रिकेट प्रतियोगिता के फाइनल में इंडियन नेवी मुंबई को हराया
18 ओवर में सिमटी इंडियन नेवी
इंडियन नेवी मुंबई की टीम 18 ओवर में 131 रन बनाकर ही सिमट गई। लाखन ने 5 चौके और 1 छक्का लगाकर 41 बॉल पर 53 रन बनाए। इंडियन आर्मी के गेंदबाज शिवेंद्र चौधरी ने 28 रन देकर 3 विकेट लिए। बेहतर खेल के साथ इंडियन आर्मी हैदराबाद ने स्पर्धा की ट्राफी अपने नाम की।
विजेता को 51 हजार, उप विजेता को 31 हजार दिए
विजेता हैदराबाद की टीम को बस आपरेटर एसोसिएशन द्वारा 51 हजार और उप विजेता मुंबई की टीम को पैराडाइज क्लब की ओर से 31 हजार रुपए का पुरस्कार दिया। मैन आफ द सीरीज रहे सूफियान को 3100 रुपए और फाइनल में मैन आफ द मैच रहे सुमित सिंह को 1500 रुपए का पुरस्कार दिया। इस दौरान परमजीतसिंह नारंग, राजू चांदमल जैन, सुनील जैन, नीरज भंडारी, डीएसपी यातायात सतीश कौल, आरटीओ सुनील गौड़, टीआई सत्येंद्र यादव, रणजी खिलाड़ी देवाशीष निलोसे सहित बड़ी संख्या में क्रिकेट प्रेमी उपस्थित थे। अतिथियों का स्वागत जिमखाना के रोमी नारंग, डीएस तोमर, सदानंद यादव, सुनील चंदेल, आशु बख्शी, अजय पूर्वे ने किया।
खेल
hin_Deva hin_Deva bho_Deva hin_Deva hin_Deva hin_Deva awa_Deva bho_Deva awa_Deva npi_Deva hin_Deva hne_Deva